Asetus Senaatin nimen muuttamisesta
1918
  N:o 161

SUOMEN

ASETUSKOKOELMA.

Asetus

 Senaatin ja sen toimituskuntien nimen muuttamisesta.

Annettu Helsingissä, 27 päivänä marraskuuta 1918.

Senaatti on, Senaatin kanslian esittelyssä, hyväksynyt ja vahvistanut seuraavan asetuksen:

Täten säädetään:

  että Senaatin nimityksenä tästä lähtien on oleva Valtioneuvosto;

  että Senaatin toimituskuntia tästälähin on nimitettävä ministeriöiksi ja Senaatin kansliaa Valtioneuvoston kansliaksi;

  että Senaatin varapuheenjohtajaa ja jäseniä tästälähin on nimitettävä pääministeriksi ja ministereiksi;

  että Senaatin prokuraattoria nimitetään tästä lähin Valtioneuvoston oikeuskansleriksi ja prokuraattorin apulaista oikeuskanslerin apulaiseksi sekä prokuraattorin toimituskuntaa oikeuskanslerin virastoksi; sekä

  että pääministeri, ministerit ja oikeuskansleri ovat luettavat arvojärjestyksen ensimäiseen luokkaan.

  Tätä kaikki asianomaiset noudattakoot.

 Helsingissä, 27 päivänä marraskuuta 1918.

Suomen Senaatti:
 J. K. PAASIKIVI. 
E. N. SETÄLÄ.
ONNI TALAS.
HEIKKI RENVALL.
WILH. THESLEFF.
O. E. STENROTH.
JALMAR CASTRÉN.
ARTHUR CASTRÉN.
JUHANI ARAJÄRVI.
SAMULI SARIO.

Eero Koskimies.

Säädökset 1918